Rohegaas on bio-CNG, esimene Eesti omakütus
#000000
Päriselt puhas autokütus, mis toetab Eesti ringmajandust
#000001
Transpordikütusena kasutatava surugaasi levinumaiks tähiseks on CNG, mis tõlkes tähendab surumaagaasi (compressed natural gas). Kuid Eestis on tänaseks juba rohkem kasutusel kodumaist päritolu taastuvkütus biometaan ehk rohegaas, millel on bensiini ja diislikütuse ees märkimisväärseid eeliseid.
#000002
10x puhtam. Põllumajandus-jäätmetest eralduva metaani väärindamisel saadava rohegaasi CO2 heide on ligi 10x väiksem kui fossiilsetel vedelkütustel. Kuna metaan jääb õhku sattumata, siis on rohegaasi kasutamine tegelikult isegi sadu kordi parem.
Mürgiste heitmete vaba. Rohegaasi ja CNG täielikult põlemisel jääb järele vaid süsihappegaas ja veeaur. Bensiini põlemisel eraldub lisaks CO2-le mürgist vingugaasi ja lämmastikoksiidi, süsivesinikke, tahma ning teisi peenosakesi, mis on ohuks inimeste tervisele.
Jätkusuutlik. CNG on olnud rohegaasile vajalik teerajaja. Kui maagaasi varud on lõplikud, siis rohegaasi saab toota igavesti. Rohegaasi tootjaid on Eestis juba mitu, sh Eesti Gaasi sõsarettevõte Infortari kontsernis.
#000003
Ei kurna elukeskkonda. Tänu gaasi torutranspordile väheneb auto- ja raudteede koormus, müratase ning heitgaaside kogus.
CNG-sõidukite valik on lai. CNG-sõidukeid toodetakse seeriaviisiliselt tehases, mis tagab nende turvalisuse ja efektiivsuse. Saadaval on CNG-sõiduautod, -veoautod ja -bussid. Tutvu valikuga siin ja automüüjate kodulehekülgedel.
Tanklate võrk laieneb. Eesti Gaasi CNG-tanklad asuvad täna üle Eesti (vaata kaarti) ning ka teised firmad on alustanud gaasitanklate rajamist.
Tankimine on lihtne, kiire, puhas ja ohutu. Meie tanklates saavad surugaasi tankida nii sõiduautod (väiksem püstol), kui ka veoautod (suurem püstol).
#000004
Plastkaardi ja pabertšeki vaba tankimine on kiirem, puhtam ja keskkonnasõbralikum.
#000006
Laadi alla Cloudicsi äpp, lisa sellesse oma panga- ja kliendikaardi andmed ning oledki valmis.
#000007
Eesti Gaasi tanklates üle Eesti on valida kahe toote vahel: rohegaas ja maagaas+
#000008
Rohegaas ehk biometaan (lühendina CBM ehk compressed biomethane) on 100% kohalik taastuvkütus, mida toodetakse biolagunevatest jäätmetest, reoveest ja reoveesettest, põllumajandusliku päritoluga jäätmetest ning biomassist. Eesti Gaasi emafirma Infortar toodab rohegaasi kolmes tootmisüksuses – Vinnis, Ilmatsalus ja Oisus. Rohegaasi tootmise kohta saab rohkem lugeda SIIN.
#000009
Maagaas+ (lühendina CNG+ ehk compressed natural gas) tähistab imporditud maagaasi ja kohaliku rohegaasi segu, muutuvas vahekorras. Rohegaasi ja maagaasi keemiline koostis ning kvaliteet on ühesugused, seega võib neid paralleelselt kasutada.
#000010
Nii rohegaas kui ka maagaas+ on surugaasid, see tähendab, et gaas on 200x kokku surutud ja tavalisest torugaasist suurema rõhu all.
#000011
Lisaks on veel olemas ja transpordikütusena kasutatav LNG (liquefied natural gas) ehk veeldatud maagaas, mida kasutavad veoautod ja kaugliinibussid. LNG-sõiduautosid ei toodeta.
#000012
Gaasilisi autokütuseid on teisigi, eelkõige tuntakse naftagaasi LPG-d (liquefied petroleum gas), mida kutsutakse ka vedelgaasiks või autogaasiks, kuid just maagaas ja rohegaas on kõige puhtamad.
#000013
KommentaarCAPTCHAPhoneThis field is for validation purposes and should be left unchanged.
#000015
Hooldus on võrreldav bensiiniauto hooldusega, sest täiendav gaasi toitesüsteem on praktiliselt hooldusvaba.
#000016
Surugaasil sõitvad sõiduautod on tavaliselt bivalentsed – kasutavad kahte kütust. Kui gaas saab otsa, saab sõitu jätkata bensiiniga – kuni järgmise gaasitanklani.
#000018